
[bookmark: _Hlk198362038][bookmark: _Hlk198361985]Ügyirat szám: bal/1160-3/2026. 	Tárgy: Balatonfűzfő 1507/3 hrsz-ú ingatlan nyilvános versenytárgyalás keretében történő értékesítése

Ügyintéző: dr. Könczöl Gábor jegyző		



PÁLYÁZATI FELHÍVÁS
Balatonfűzfő 1507/3 hrsz-ú ingatlan nyilvános versenytárgyalás keretében történő értékesítése

[bookmark: _Hlk237598180]Balatonfűzfő Város Önkormányzatának Képviselő-testülete 173/2026. (09.17.) képviselő-testületi határozatával (1. melléklet) döntést hozott arról, hogy nyilvános versenytárgyalás keretében értékesítésre meghirdeti az alábbi forgalomképes építési telek ingatlanját: Balatonfűzfő 1507/3 hrsz-ú ingatlan.

Balatonfűzfő Város Önkormányzata (továbbiakban: Kiíró) a Magyarország helyi önkormányzatairól szóló 2011. évi CLXXXIX. tv. (Mötv), a nemzeti vagyonról szóló 2011.évi CXCVI. tv. (továbbiakban Nvtv.) és a Balatonfűzfő Város Önkormányzata Képviselő-testületének az önkormányzat vagyonáról és a vagyongazdálkodás szabályairól szóló 10/2025. (IV. 9.) önkormányzati rendelete (ÖR) alapján, a Balatonfűzfő Város Önkormányzat Képviselő-testülete a 173/2026. (09.17.) képviselő-testületi határozatában foglaltak szerint nyílt pályázati eljárást (továbbiakban: eljárást) indít. A nyilvánosan közzétett felhíváshoz kapcsolódóan a Kiíró a jelen részletes tájékoztatóban határozza meg a pályázati feltételeket.

1. Pályázati Felhívás Kiírójának megnevezése, székhelye:
BALATONFŰZFŐ VÁROS ÖNKORMÁNYZATA
székhely: 8184 Balatonfűzfő, Nike körút 1. 
Államháztartási egyedi azonosító: 743792, 
Adószám: 15734219-2-19, 
képviseli: Szanyi Szilvia polgármester

Kapcsolattartásra kijelölt személy:
név: Szanyi Szilvia polgármester 
telefon: 88/596-920
[bookmark: Bookmark1]mobil: 20/322-0429
e-mail cím: polgarmester@balatonfuzfo.hu

2. A pályázat célja:
Adásvételi szerződés keretében, versenyeztetés útján, az összességében legelőnyösebb ajánlatot tevő részére építési telek értékesítése. 
Érvényesen ajánlatot tenni a 7.  melléklet szerinti ajánlattételi nyilatkozat kitöltésével lehet, a szükséges mellékletek csatolásával.  


3. Az értékesítésre kijelölt építési telek:
A Balatonfűzfő 1507/3 hrsz-ú ingatlan az önkormányzat kizárólagos tulajdonát képezi, 1585 m2 területű, beépítetlen terület. Az ingatlan tehermentes. 

Az építési telek elhelyezkedését, településrendezési tervben szereplő övezeti elhelyezkedését, besorolását Balatonfűzfő Város Önkormányzat Képviselő-testületének Balatonfűzfő Város Helyi Építési Szabályzatáról szóló 18/2017. (X.18.) önkormányzati rendelete tartalmazza (elektronikus elérhetőségei: https://or.njt.hu/eli/734213/r/2017/18/2025-12-19 vagy https://balatonfuzfo.hu/?oldal=805&menu=1061 ). 
Az ezzel kapcsolatos adatokat, az építési telkek közművesítettségére vonatkozó információkat a 2. melléklet tartalmazza.

[bookmark: _Hlk220999011][bookmark: _Hlk236210819]Az ingatlan pályázati felhívásban rögzített minimális vételára nettó 23 313 386,-Ft + áfa, azaz bruttó 29 608 000,-Ft. 

A vételár megfizetésével, az adásvétel feltételeivel kapcsolatos rendelkezéseket a 8. melléklet szerinti adásvételi szerződés tartalmazza az alábbiak szerint: az ajánlattételi biztosíték címén eladó részére megfizetett 2.000.000,- Ft a vételárba beszámít. A vételárból fennmaradó utolsó vételár-részletet a Magyar Állam elővásárlási jogról lemondó nyilatkozatának okiratszerkesztő ügyvéd általi kézhezvételét, ennek hiányában az elővásárlási jog gyakorlására nyitva álló, nemzeti vagyonról szóló 2011. évi CXCVI. törvény 14. § (5) bekezdésében foglalt 35 napos határidő eredménytelen leteltét követő legkésőbb 8 (nyolc) naptári napon belül átutalással megfizeti az eladó 12082001-00160532-00100002 számú bankszámlájára.

[bookmark: _Hlk236894239]A kötendő adásvételi szerződés mellékletét képezi külön csatolás nélkül is az eladó pályázati felhívása, vevő pályázata.

Az értékesítésre kijelölt építési telek tulajdoni lapját a pályázati felhívás 3. mellékletét képezi.

Az értékesítésre kijelölt telekről készült képek a pályázati felhívás 4. mellékletét képezik.

4. Pályázók köre:
Ajánlattevő cselekvőképes természetes személy, vagy olyan jogi személy, egyéb szervezet lehet, mely az Nvtv. rendelkezései alapján átlátható szervezetnek minősül, és erről az 5. melléklet szerint nyilatkozatot tesz, feltéve, ha 
a) nincs az önkormányzat felé adó- és egyéb (pl. bérleti díj, közterület-használati díj) tartozása, és az erről szóló nyilatkozatot (mely a pályázati felhívás 6. melléklete) a pályázatával egyidejűleg benyújtja.
b) az alábbi ajánlattételi biztosítékot a pályázati felhívásban megjelölt módon megfizeti és a pályázatának benyújtásával egyidejűleg igazolja azt: 
A pályázónak 2 000 000,-Ft, azaz kettőmillió forint ajánlattételi biztosítékot/bánatpénzt kell átutalással megfizetnie a Kiíró önkormányzat 12082001- 00160532 - 00100002 számú számlájára, és a megfizetés igazolását a pályázatához mellékelnie kell.
Az ajánlattételi biztosíték visszajár abban az esetben, ha
- az önkormányzat a versenytárgyalásról szóló felhívás a versenytárgyalás időpontjáig visszavonja,
- az önkormányzat a pályázati eljárás eredménytelenné nyilvánításáról dönt, 
- a versenytárgyalásra érvényesen jelentkező ajánlatadó a versenytárgyaláson részt vesz, de nem ő ajánlja a legmagasabb vételárat,
- ajánlata egyéb okból érvénytelen.

Amennyiben az ajánlattételi biztosíték visszajár, azt a Kiíró kamatmentesen utalja vissza a pályázó részére.

5. A pályázat bírálati szempontja, módszere:
Az ÖR 12. § (1) bekezdésnek a) pontja szerint versenyeztetési eljárás keretében, a legmagasabb vételárat megajánló, érvényes ajánlatot tevő pályázó lesz a pályázati eljárás nyertese.
  
A versenyeztetés feltételei:
Amennyiben a pályázati felhívásra legalább kettő érvényes ajánlat benyújtására sor kerül, úgy a Kiíró önkormányzat versenytárgyalást tart az alábbi feltételekkel:
· A versenytárgyaláson a licitküszöb mértéke bruttó 500 000,-Ft, azaz nettó 393 701,-Ft+áfa,
· A versenytárgyalást a Kiíró önkormányzat részéről dr. Könczöl Gábor jegyző folytatja le,
· A versenytárgyalás helye a Kiíró önkormányzat székhelye, idejéről az érvényes pályázatot benyújtók a pályázatukban megadott e-mail címen kerülnek értesítésre.

A versenytárgyalás nyertese, aki a magasabb összegű vételárat ajánlja, a versenytárgyalás eredménye alapján a Kiíró önkormányzat Képviselő-testülete a versenytárgyalást soron követő ülésén ez alapján hozza meg döntését, döntéséről tájékoztatja a versenytárgyaláson részt vevő ajánlattevőket.
Minden érvényes pályázatot benyújtó részt vesz a nyilvános versenytárgyaláson.
  
Annak a pályázónak, aki érvényes ajánlatot tesz az eljárás során, de a meghirdetett versenytárgyaláson nem vesz részt, ajánlata érvénytelen, az ajánlattételi biztosítékot elveszti, az nem jár vissza részére.  

Amennyiben a pályázati felhívásra egyetlen érvényes ajánlat érkezik, úgy a Kiíró önkormányzat Képviselő-testülete a pályázati benyújtási határidejét soron követő ülésén ez alapján hozza meg döntését, vagy dönt a pályázati eljárás eredménytelenné nyilvánításáról, melyről tájékoztatja az érvényes pályázatot benyújtót.

Bírálat során megállapításra kerül a pályázat érvényessége, illetve érvénytelensége. Érvényesnek tekinthető egy pályázat, amennyiben jelen pályázati felhívásban rögzített tartalmi és formai követelményeknek hiánytalanul megfelel, a pályázat határidőn belül érkezik meg, és a meghirdetett versenytárgyaláson a pályázó részt vesz.

Amennyiben a Képviselő-testület döntést hoz arról, hogy a pályázati eljárás eredményes, és megnevezi a pályázat nyertes ajánlattevőjét, az erről szóló Képviselő-testületi határozat keltét követően:
· a pályázat nyertes ajánlattevője által megfizetett 2 000 000,-Ft ajánlattételi biztosíték a továbbiakban az adásvételi szerződés érvényes létrejöttéig a Polgári Törvénykönyvről szóló 2013. évi V. törvény 6:213.§ (2) bekezdése szerint bánatpénznek minősül,
· a pályázaton részt vevő nem nyertes ajánlattevő részére az általa megfizetett ajánlattételi biztosíték összege 8 napon belül kamatmentesen visszafizetésre kerül, amennyiben erre addig még nem került sor.

A pályázat nyertes ajánlattevője által megfizetett bánatpénz nem jár vissza részére, ha az adásvételi szerződést nem köti meg az önkormányzattal.

Amennyiben a pályázat nyertes ajánlattevőjével adásvételi szerződés kötésére kerül sor, úgy az ajánlati biztosíték címén megfizetett összeg az adásvételi szerződés megkötésével egyidejűleg az ingatlan vételárába az I/8. melléklet szerinti adásvételi szerződés szerint beleszámít.

6. Ajánlatok benyújtásának helye, módja és ideje:
A pályázó nyilvános versenytárgyalásra való jelentkezése (e felhívásban: pályázat) benyújtásával kifejezett nyilatkozatot kell tennie arra vonatkozóan, hogy a pályázati feltételeket megismerte, az abban foglalt valamennyi feltétel teljesítését vállalja, a nyilvános versenytárgyaláson részt vesz. A pályázat során ezekről és a pályázat benyújtásáról a 7. melléklet szerinti ajánlattételi nyilatkozatot kell kitölteni és benyújtani.

Pályázat benyújtásának helye és módja:
Balatonfűzfő Város Önkormányzata
8184 Balatonfűzfő, Nike körút 1.

A pályázatot személyesen, vagy postai úton zárt csomagolásban, egy papír alapú eredeti példányban a fenti címre kell benyújtani. A pályázatot tartalmazó lezárt csomagoláson, borítékon fel kell tüntetni a Pályázó nevét, lakhelyét/székhelyét, és azon fel kell tüntetni az alábbi szöveget: 
„Ajánlat Balatonfűzfő 1507/3 hrsz-ú ingatlan vételére”

Személyes benyújtás esetén a jegyzői titkárságon (Városháza, 8184 Balatonfűzfő, Nike körút 1. I. emelet 217. iroda) kell leadni a pályázatot munkanapokon, hétfőtől csütörtökig 8:30-16 óra között, pénteken 8:30-12 óra között.

Pályázati anyagot magyar nyelven, egységesen összefűzve, folyamatos sorszámozással (egész számokkal) és minden oldalon a Pályázó/ Pályázó képviseletében eljáró személy aláírásával kell ellátnia.
A pályázathoz mellékelni kell:
· [bookmark: _Hlk198363735]Nem termeszétes személy esetében az 5. melléklet szerinti átláthatósági nyilatkozatot.
· A 6. melléklet szerinti nyilatkozatot a köztartozásmenetességről: a Nemzeti Adó- és Vámhivatal felé köztartozása nem áll fenn, − Balatonfűzfő Város Önkormányzata felé köztartozása nem áll fenn,  − Balatonfűzfő Város Önkormányzatával szemben egyéb tartozása, annak költségvetési szervével vagy az Önkormányzat tulajdonában álló gazdasági társasággal szemben tartozása nem áll fenn, − amennyiben korábban már részesült Balatonfűzfő Város Önkormányzatától támogatásban, annak felhasználásáról szóló elszámolást a támogató elfogadta. Amennyiben pályázónak köztartozása áll fenn, vagy valótlan tartalmú nyilatkozatot tesz, úgy pályázata érvénytelennek minősül.
· Ajánlattételi biztosíték megfizetésének igazolását.
· Jogi személy esetében 30 napnál nem régebbi cégkivonatát (bírósági nyilvántartásba bejegyzett adatairól szóló kivonatát), amennyiben pályázó jogi személy és felszámolás, csőd- vagy végelszámolási eljárás, kényszertörlési eljárás hatálya alatt áll, úgy pályázata érvénytelennek minősül.
· A 7. melléklet szerinti ajánlattételi nyilatkozatot, melyben nyilatkozik a pályázó adatairól (a pályázati eljárás során értesítésre megjelölt e-mail címéről), adatkezelési hozzájárulásáról, és arról, hogy a pályázati kiírást megismerte, az abban foglaltakat megismerve, és elfogadva nyújtotta be pályázatát, és a versenytárgyaláson részt vesz.
· Külföldi ajánlattevőnek hiteles magyar fordításban is be kell nyújtania pályázatát annak mellékleteivel együtt. Ebben az esetben a magyar fordítás minősül a pályázatnak (ajánlatnak). Külföldi ajánlattevő köteles belföldi székhellyel (lakóhellyel) rendelkező kézbesítési megbízottat megnevezni pályázatában.

A pályázat a pályázati felhívás közzétételének napjától benyújtható.

Pályázat benyújtásának határideje: 2026. október 27. (kedd) 10.00 óra. 

A pályázatnak a benyújtási határidőig meg kell érkeznie a Kiíró részére, ennek felelőssége és a pályázat benyújtása módjának megállapítása a pályázót terheli.

Beadási határidőn túl érkezett és Pályázati Felhívásban rögzített feltételektől eltérő pályázatokat a Kiíró érdemi vizsgálat nélkül elutasítja.

A pályázattal kapcsolatos minden költség, továbbá az ügyvédi költségek az ajánlattevőt terhelik, a pályázat kiírójára át nem háríthatók. A pályázat kiírója költségtérítésre nem kötelezhető.

7. Hiánypótlás:
Kiíró a pályázatok benyújtására nyitva álló határidőt követő 3 munkanapon belül tájékoztatja pályázókat, hogy pályázatuk megfelel-e a kiírásban foglaltaknak és érvényes-e, vagy ahhoz hiánypótlás teljesítése szükséges, vagy arról, hogy az nem hiánypótolható okból érvénytelen.

Kiíró a pályázat benyújtását követő 3 munkanapon belül egy alkalommal 5 napos határidővel hiánypótlást ír ki, amennyiben a pályázat hiánypótolható okból hiányosan került benyújtásra.
A hiánypótlási eljárás lebonyolítója a polgármester.
Amennyiben a pályázó a hiánypótlási felhívásban foglaltaknak nem tesz eleget, pályázata érvénytelen.

Nem hiánypótolható okból érvénytelen a pályázat, ha:
a) olyan ajánlattevő nyújtotta be, aki nem jogosult a pályázaton részt venni;
b) az ajánlatot a kiírásban meghatározott határidő eltelte után nyújtotta be.

Érvényes a pályázat, ha mind tartalmi, mind formai követelményeit tekintve megfelel a pályázati kiírásban foglaltaknak (beleértve, ha hiánypótolható okból érvénytelen pályázat hiányosságát a pályázó a hiánypótlás keretében pótolta). 

8. A pályázati eljárással kapcsolatosan a Kiíró önkormányzat egyéb nyilatkozatai: 
Kiíró jogosult a pályázat indoklás nélküli visszavonására, érvénytelenné és/vagy eredménytelenné nyilvánítani az eljárást. Kiíró szerződés megkötésére nem kötelezhető.
Ennek bekövetkeztekor pályázó kár- és költségigénnyel nem élhet Kiíró felé, és amennyiben az ajánlattételi biztosíték befizetésre kerül, úgy abban az esetben azt haladéktalanul vissza kell utalni a pályázó részére.
Pályázat benyújtását követően a pályázati felhívásban tartalmi változtatás nem lehetséges.
A pályázati kiírásban nem szabályozott esetekben a Magyarország helyi önkormányzatairól 2011. évi CLXXXIX. törvény, a nemzeti vagyonról 2011. évi CXCVI. törvény és az ÖR rendelkezései az irányadóak.

9. Az ajánlati kötöttség ideje: 2026. november 30.

10. A nyertes pályázóval kötendő adásvételi szerződés megkötésével kapcsolatos rendelkezések:

A kötendő adásvételi szerződésben a vételár megfizetésére és a szerződés teljesítésére vonatkozóan a Kiíró szerződési feltételek szerepeltetését írja elő. Az adásvételi szerződés mellékletét képező ezen pályázati felhívás is az adásvételi szerződés tartalmát képezi. Az adásvételi szerződés tervezete a pályázati kiírás 8. melléklete.

Kiíró kizárólag a 8. melléklet szerint köt adásvételi szerződést.

Amennyiben a nyertes Pályázóval a szerződéskötés bármely oknál fogva meghiúsul, úgy a Kiíró a második legjobb érvényes ajánlatot adó Pályázóval megkötheti az adásvételi szerződést.

Az adásvételi szerződés megkötésére vonatkozó feltétel, hogy azt a Kiíró önkormányzat ügyvédje (dr. Mohos Ügyvédi Iroda 8200 Veszprém, Rózsa u. 22.) készíti el, jegyzi ellen, és jár el az ingatlan-nyilvántartásba történő bejegyzés érdekében.
Az adásvételi szerződéssel kapcsolatban felmerülő jogi (ügyvédi) költség, kiadás teljes egészében a pályázat nyertesét terheli.

11. Pályázati felhívás mellékletei[footnoteRef:1]: [1:  az aláhúzottakat, kitöltve a pályázathoz csatolni kell, az 5. mellékletet csak akkor, ha a pályázó nem természetes személy.] 


1. melléklet: 173/2026. (09.17.) képviselő-testületi határozat
2. melléklet: az építési telek jellemzői
3. melléklet: tulajdoni lapok
4. melléklet: fényképek
5. melléklet: átláthatósági nyilatkozat
6. melléklet: nyilatkozat köztartozásmentességről
7. melléklet: ajánlattevői nyilatkozat
8. melléklet: adásvételi szerződés

Balatonfűzfő, 2026. szeptember 17.

							Szanyi Szilvia
							polgármester

A pályázatot az önkormányzat honlapján, hirdetőtábláján, és a Veszprém vármegyei hetilapban közzétettem.

Balatonfűzfő, 2026. szeptember „   „.
Szanyi Szilvia
							polgármester

